# Bestyrelsesmøde i Bangsbo Bakker tirsdag den 21. august 2012

Deltagere: Lene, Sune, Jesper, Britta og Lisa, Jakob

Dagsorden

1. Godkendelse af referat
2. Hjemmesiden – vedtægter for Bangsbo Bakker og bestyrelsespræsentation
3. Opdatering på voldgiftssagen
4. 5-årsgennemgangen
5. Nyt fra grundejerforeningen
6. Økonomi
7. Eventuelt
   1. Næste møde

Referat

AD 1: Referatet er godkendt af bestyrelsen

AD 2: I forhold til hjemmesiden ser det ud til, at vedtægterne for ejerforeningen Bangsbo Bakker ikke er at finde. Lisa undersøger sagen og uploader vedtægterne, hvis ikke de allerede forefindes. Bestyrelsens kontaktoplysninger er nu opdateret inkl. mailadresser.

Derudover er der til opgave at få betalingsprocedure til ejerforeningen på hjemmesiden ogsa samt information omkring forsikring og policer. Dette tager Lisa sig af.

AD 3: Der har været møde med advokaten i voldgiftssagen ang. processkrift 2 samt svar fra MTH omkring revnedannelserne skulle være svindrevner. Dette har alle ejerforeninger samt byggesagkyndige Hane-Erik Møller Nielsen modsat sig og der arbejdes på at kunne fremlægge bevis for, at dette ikke kan være tilfældet. Der skal være møde omkring dette i nærmeste fremtid. Her skal ejerforeningen tage stilling til hvorvidt vi vil bede en ekspert om at kommenter på denne påstand samt hvilke udgifter vi i så tilfælde vil være klar il at betale. Lisa informerer yderligere på næste møde.

AD 4: MTH har nu påtaget sig ansvaret for at koordinere udbedringer ifm 5-års gennemgangen og en mail er sendt ud til beboerne. Det er dog kommet bestyrelsen for øre at ikke alle beboere har modtaget mailen og derfor vil alle modtage en udskrift af mailen i deres postkasse.

AD 5: Arbejdet i grundejerforeningen har på det seneste mest omhandlet gartner, arbejdsdag i Bangsboparken og den nye fælles grundejerforening Tinghøjen (Hjelmagerparken).I juli havde vi en havevandring med den nye gartner Martin Vang fra MV Skovservice ApS. Der har været små enkelte indkøringsproblemer bl.a. tvivlsspørgsmål om hvortil Bangsboparkens grund præcist går. Derudover påtalte vi, at græsslåningen havde været lidt ”ujævn”, idet der blev slået med den store græsslåningsmaskine én dag og med den lille en anden dag. Dette skulle nu være rettet. Vi har desuden fået fjernet tidsler ud imod marken ved regnvandsbassinet. Dette var nødvendigt for at tidslerne ikke skulle nå at smide alle deres frø og dermed overtage dette område, som ellers står så fint og naturligt. Netop fordi dette er et rigtig skønt område, er det lidt synd, at enkelte bruger området til deres haveaffald, hvilket naturligvis ikke er tilladt.

Vi har besluttet at arrangere en arbejdsdag for alle beboere i Bangsboparken. Vi mødes kl. 10.00 på legepladsen – gerne medbringende spader, koste og godt humør. Omkring kl. 13.00 holder vi ”fyraften” med hygge, grillpølser, øl og vand. Tilmelding kan ske på friiskanstrup@gmail.com eller via sms på 21927373. De planlagte opgaver til arbejdsdagen er: oprydning af kælderen, bortskaffelse af affaldet, plantning af pil i skel over mod Vosnæsparken, evt. brænding af navn i vores fælles haveborde, oliering af haveborde, afstikning af kanter ved legepladsen, fejning af vejkanter, tilretning af hækkene på ydresiden. Vi håber på godt vejr og stort fremmøde.

Grundejerforeningen Tinghøjen er den fælles grundejerforening, som skal stiftes af de foreninger, som benytter vejen Hjelmagerparken. Grundejerforeningen skal efter stiftelsen overtage ansvaret for vejen af Aarhus Kommune. Arbejdet med den nye grundejerforening Tinghøjen skrider planmæssigt frem. Vi skal til kommende møde i september lave foreningens vedtægter. Derudover skal vi have entreret med Grontmij, med henblik på at få lavet en uvildig undersøgelse af vejen, for herved at være bedst muligt rustet ved den kommende overdragelsesforretning med kommunen. Der har desuden været en lille episode, der omhandler Hjelmagerparken og dens sørgelige beskaffenhed, som er værd at nævne her. En beboer fra Hjelmagervænget kørte en dag i et af de værste huller i vejen. Beboeren kontaktede derefter kommunen og fik efter sigende erstattet hjul/fælg. Siden er hullerne i vejen på næsten mirakuløsvis blevet lappet! Kommunen havde måttet sande, at hullerne i vejen faktisk var så graverende karakter, at det nu gik ud over trafiksikkerheden, og derfor blev hullerne lappet. Og det kan vi jo selvfølgelig kun være glade for!

AD 6: Det blev aftalt at Jakob tager fat i Lars for overtagelse af kasseropgaver.

AD 7: Lisa sender ny Doodle ud, når medet med de andre ejerforeninger er afholdt.